  Майя Бывальцева 15-тӥ коньывуонэ Ижкарысь 91 номеро школаын бортпроводницалы Надежда Курченколы сӥзем буре ваён пул усьтӥзы. Со сярысь Удмуртиысь тӧролэн но кивалтэтлэн пресс-службазы ивортӥз. 50 ар талэсь азьло кунмы но быдэс дунне «Аэрофлот» авиакомпанилэн Ан-24 самолётысьтыз 19 аресъем бортпроводница сярысь тодӥз, со омыр судноын пассажиръёсты утён понна аслэсьтыз улонзэ сётӥз. Со кык сьӧсь йыртэмасьёс азе султӥз Александр Нерадбко, Россиысь транспортъя министрлэн нырысетӥ воштӥсез – Омыр транспортъя федерал агентстволэн кивалтӥсез Асьмеос ваньмы быдӟым зэмлык сярысь тодамы возьыны кулэ - долг, служить карон но адямилэн быдӟым быръёнэз – калык понна улон Ярослав Семёнов, Удмуртиысь кивалтэтлэн тӧроез91 номеро школаын Мужествоя урок ортчытӥзы, отчы стюардесса Татьяна Виноградова но пыриськиз, со авиакомпаниын оглом 55 арлэсь трос ужаз. 1966-тӥ арын 17-тӥ тулыспалэ Шереметьево аэропортын луэм авиакатастрофаын улэп кылиз. Чигем киыз но трос шуккиськонъёсыз шоры учкытэк, стюардесса пассажиръёсты буйгатӥз. Инбам ваньмызлы уг сётскы, со понна трос кужым сётоно, адямиосты яратоно, соослы каньыл но кышкыттэм мед луоз шуыса тыршоно. Бортпроводниклэн ӧнерез – со адямиослы служить карон. Кин та ӧнерез быре, со подвиглэн кутсконэз ни Татьяна Виноградова, стюардесса, Россиысь транспорт удысысь дано ужасьОзьы ик школаын вуоно стюардессаосты курсантъёс-бортпроводникъёс пӧлы пыртон сӥё-дано ужрад ортчиз. Укмысэтӥ классысь 15 нылъёс «Курс юного бортпроводника» программая дышетско. Тодэ вайытом, Ижкарын эшшо куинь юртъёс борды буре ваён пулъёс юнматозы. Тегъёс: Мерлык Ижкар Удмуртия школаос буреваён ЯрославСемёнов  